CELEX: 31991R0596
Language: el
Date: 1991-03-04 00:00:00
Title: Κανονισμός (ΕΟΚ) αριθ. 596/91 του Συμβουλίου της 4ης Μαρτίου 1991 για την τροποποίηση του κανονισμού (ΕΟΚ) αριθ. 458/80 περί αναδιαρθρώσεως των αμπελώνων στα πλαίσια συλλογικών δραστηριοτήτων

Avis juridique important

|

31991R0596

Κανονισμός (ΕΟΚ) αριθ. 596/91 του Συμβουλίου της 4ης Μαρτίου 1991 για την τροποποίηση του κανονισμού (ΕΟΚ) αριθ. 458/80 περί αναδιαρθρώσεως των αμπελώνων στα πλαίσια συλλογικών δραστηριοτήτων  

Επίσημη Εφημερίδα αριθ. L 067 της 14/03/1991 σ. 0016 - 0016 Φινλανδική ειδική έκδοση: Κεφάλαιο 3 τόμος 36 σ. 0215  Σουηδική ειδική έκδοση: Κεφάλαιο 3 τόμος 36 σ. 0215 

ΚΑΝΟΝΙΣΜΟΣ ( ΕΟΚ ) αριθ . 596/91 ΤΟΥ ΣΥΜΒΟΥΛΙΟΥ  της 4ης Μαρτίου 1991  για την τροποποίηση του κανονισμού ( ΕΟΚ ) αριθ . 458/80 περί αναδιαρθρώσεως των αμπελώνων στα πλαίσια συλλογικών δραστηριοτήτωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής ( 1 ),  τη γνώμη του Ευρωπαϊκού Κοινοβουλίου ( 2 ),  τη γνώμη της Οικονομικής και Κοινωνικής Επιτροπής ( 3 ),  Εκτιμώντας :  ότι η εξέλιξη της ζήτησης στην αγορά οίνου επιβάλλει διαρθρωτική προσαρμογή της παραγωγής που είναι ο στόχος που επιδιώκεται με την αναδιάρθρωση των αμπελώνων που προβλέπεται από τον κανονισμό ( ΕΟΚ ) αριθ . 458/80 ( 4 ), όπως τροποποιήθηκε τελευταία από τον  κανονισμό ( ΕΟΚ ) αριθ . 388/88 ( 5 )- ότι ο στόχος αυτός υπάρχει κίνδυνος να μην επιτευχθεί εξαιτίας, μεταξύ άλλων, της μη πραγματοποιήσεως ορισμένων σχεδίων συλλογικής αναδιαρθρώσεως που είχαν εγκριθεί από την Επιτροπή σύμφωνα με το άρθρο 7 του κανονισμού  ( ΕΟΚ ) αριθ . 458/80 - ότι, για να βελτιωθεί το ποσοστό υλοποιήσεως της κοινής δράσεως, την οποία θεσπίζει το άρθρο 1 του εν λόγω κανονισμού, ενδείκνυται να προβλεφθεί η δυνατότητα μεταφοράς της κοινοτικής συνδρομής σε συμπληρωματικά σχέδια εντός του ορίου  των ποσών που αντιστοιχούν στα ήδη εγκεκριμμένα σχέδια τα οποία δεν πρόκειται να πραγματοποιηθούν σύμφωνα με λεπτομέρειες που θα καθοριστούν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στον κανονισμό ( ΕΟΚ ) αριθ . 458/80, παρεμβάλλεται το ακόλουθο άρθρο :  "Άρθρο 11α  1 . Για να βελτιωθεί το ποσοστό υλοποιήσεως της κοινής δράσεως, τα κράτη μέλη μπορούν να μεταφέρουν το δικαίωμα της κοινοτικής συνδρομής σε άλλα σχέδια από σχέδια που δεν θα μπορέσουν να εκτελεσθούν εξ ολοκλήρου πριν από τη λήξη της προθεσμίας εκτέλεσης,  υπό τον όρο ότι η παραγωγή πρόκειται να βελτιωθεί και η απόδοση των αναδιαρθρωμένων να περιοριστεί .  2 . Η Επιτροπή, σύμφωνα με τη διαδικασία που προβλέπεται στο άρθρο 29 του κανονισμού ( ΕΟΚ ) αριθ . 4253/88 (*), θεσπίζει τις λεπτομέρειες εφαρμογής της παραγράφου 1 . Οι λεπτομέρειες αυτές ορίζουν ιδίως αναγκαστική προθεσμία για την ολοκλήρωση του συνόλου  των δράσεων αναδιάρθρωσης που αναλαμβάνοται δυνάμει του παρόντος κανονισμού και προσδιορίζουν τις εφαρμοστέες διαδικασίες για την παρακολούθηση και την εκ των υστέρων αξιολόγηση των σχεδίων .   (*) ΕΕ αριθ . L 374 της 31.12.1988, σ . 1 ."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 4 Μαρτίου 1991 . Για το Συμβούλιο  Ο Πρόεδρος  R . STEICHEN  ( 1 ) ΕΕ αριθ . C 245 της 29 . 9 . 1990, σ . 14 . ( 2 ) ΕΕ αριθ . C 19 της 28 . 1 . 1991 . ( 3 ) ΕΕ αριθ . C 41 της 18 . 2 . 1991, σ . 9 . ( 4 ) ΕΕ αριθ . L 57 της 29 . 2 . 1980, σ . 27 . ( 5 ) ΕΕ αριθ . L 39 της 12 . 2 . 1988, σ . 1 .